बतौर डायरेक्टर पहला मौका सब्बीर को नाडियाडवाला ग्रैंडसन के बैनर में ही मिला था। दरअसल, सब्बीर जब डेविड धवन के सहायक थे, तब सलमान खान की फिल्म मुझसे शादी करोगी के सेट पर साजिद नाडियाडवाला ने सब्बीर को बतौर निर्देशक मौका देने का वादा किया था। इसके तहत 2009 में कमबख्त इश्क बनी भी, लेकिन फिल्म में सिल्वेस्टर स्टेलॉन होने के बावजूद फिल्म फ्लॉप रही। पांच साल बाद हीरोपंती में फिर नाडियाडवाला ने सब्बीर को मौका दिया। इस बार दक्षिण की यह रीमेक हिट हुई। इसके बाद बागी में एक्टर-डायरेक्टर की जोड़ी को रिपीट किया। यह फिल्म भी हिट रही। इसके बाद समीकरण पूरी तरह बदल गए हैं।